PATVIRTINTA

Kauno r. Ežerėlio

pagrindinės mokyklos direktoriaus

2022-08-31 įsakymu Nr. V-75

SUDERINTA

Kauno r. Ežerėlio pagrindinės

Mokyklos tarybos pirmininkas

2022-08-30 prot. Nr. 3

SUDERINTA

Kauno rajono savivaldybės administracijos

Kultūros, švietimo ir sporto skyriaus

vedėjas

2022 -\_\_ - \_\_

**KAUNO R.**

**EŽERĖLIO PAGRINDINĖ MOKYKLA**

**PRADINIO IR PAGRINDINIO UGDYMO PROGRAMŲ**

**UGDYMO PLANAS**

**2022–2023 m. m.**

DERINTA

Kauno rajono savivaldybės administracijos

Kultūros, švietimo ir sporto skyriaus

vyr. specialistė

Jūratė Chudinskienė

**2022**

Turinys

**I SKYRIUS** BENDROSIOS NUOSTATOS.……………………………........……………………3

**II SKYRIUS** UGDYMO ORGANIZAVIMAS.................................................................................3

PIRMASIS SKIRSNIS MOKSLO METŲ TRUKMĖ..................………………………….............3

ANTRASIS SKIRSNIS MOKYKLOS UGDYMO PLANO RENGIMAS.…..................................4

TREČIASIS SKIRSNIS UGDYMO VEIKLŲ ĮGYVENDINIMAS.........………………...……… 6

KETVIRTASIS SKIRSNIS INDIVIDUALAUS UGDYMO PLANO SUDARYMAS. MOKINIO PAŽANGOS IR PASIEKIMŲ VERTINIMAS.................................................................................7

PENKTASIS SKIRSNIS MOKYMOSI KRŪVIO REGULIAVIMAS ...........................................8

ŠEŠTASIS SKIRSNIS MOKYMOSI PAGALBOS TEIKIMAS MOKINIUI, BESIMOKANČIAM PAGAL PRADINIO AR PAGRINDINIO UGDYMO PROGRAMĄ………..……….....…...…... 9

SEPTINTASIS SKIRSNIS

ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PRADINIO, PAGRINDINIO, VIDURINIO UGDYMO PROGRAMOS DALĮ AR PRADINIO, PAGRINDINIO UGDYMO PROGRAMĄ, UGDYMO ORGANIZAVIMAS ..............................9

AŠTUNTASIS SKIRSNIS LAIKINŲJŲ MOKYMOSI GRUPIŲ SUDARYMAS……....…...….10

DEVINTASIS SKIRSNIS MOKINIŲ MOKYMO NAMIE ORGANIZAVIMAS …….........….. 10

DEŠIMTASIS SKIRSNIS UGDYMO ORGANIZAVIMAS GRUPINE MOKYMOSI FORMA NUOTOLINIU MOKYMO PROCESO ORGANIZAVIMO BŪDU MOKINIAMS, KURIE MOKOMI KASDIENIU MOKYMO PROCESO ORGANIZAVIMO BŪDU PAGAL PAGRINDINIO UGDYMO PROGRAMAS……………………………………………................10

**III SKYRIUS** PRADINIO UGDYMO PROGRAMOS ĮGYVENDINIMAS ................................11

PIRMAS SKIRSNIS PRADINIO UGDYMO PROGRAMOS ĮGYVENDINIMO YPATUMAI 11

ANTRASIS SKIRSNIS DALYKŲ SRIČIŲ UGDYMO TURINIO ĮGYVENDINIMO YPATUMAI……….................................................................................................................….....11

**IV SKYRIUS** PAGRINDINIO UGDYMO PROGRAMOS ĮGYVENDINIMAS..........................11

PIRMASIS SKIRSNIS PAGRINDINIO UGDYMO PROGRAMOS ĮGYVENDINIMO YPATUMAI......................................................................................................................................12

ANTRASIS SKIRSNIS DALYKŲ SRIČIŲ UGDYMO TURINIO ĮGYVENDINIMO YPATUMAI......................................................................................................................................12

TREČIASIS SKIRSNIS MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS ..…..................................................................................................................12

BAIGIAMOSIOS NUOSTATOS.....................................................................................................13

PRIEDAI …………………………….…………………………………………...…………...…...14

**I SKYRIUS**

**BENDROSIOS NUOSTATOS**

1. 2022–2023 m. m. pradinio bei pagrindinio ugdymo programų ugdymo planas reglamentuoja pradinio ir pagrindinio bei specialiųjų ugdymosi poreikių mokiniams pritaikytų ir neformaliojo vaikų švietimo programų įgyvendinimą mokykloje. Mokyklos ugdymo planas rengiamas vieneriems mokslo metams. Mokyklos ugdymo plane, atsižvelgiant į mokyklos kontekstą, pateikiami mokyklos ugdymo turinio įgyvendinimo sprendimai.
2. Ugdymo plano tikslas – apibrėžti ugdymo programų vykdymo reikalavimus bei formuoti ugdymo turinį ir organizuoti procesą taip, kad kiekvienas besimokantysis pasiektų geresnių ugdymo(si) rezultatų ir įgytų mokymuisi visą gyvenimą būtinų bendrųjų ir dalykinių kompetencijų.
3. Ugdymo plano uždaviniai:
	1. Nustatyti pamokų skaičių, skirtą pradinio ir pagrindinio ugdymo programoms įgyvendinti;
	2. Numatyti formas, būdus ir priemones ugdymo procesui mokykloje įgyvendinti, mokymosi aplinkai kurti ir pritaikyti pagal mokinių mokymosi poreikius.
	3. Tikslingai planuoti ir organizuoti ugdymą.

**II SKYRIUS**

**UGDYMO ORGANIZAVIMAS**

**PIRMASIS SKIRSNIS**

**MOKSLO METŲ TRUKMĖ**

1. Mokykla dirba penkias dienas per savaitę. Pamokos pradedamos 8.00 val. 1-os klasės pamokos trukmė 35 min., 2–10 klasių – 45 min. Pamokų laikas:

|  |  |
| --- | --- |
| **1 klasė** | **2–10 klasės** |
| 1. 08.00–08.35
2. 08.55–09.30
3. 09.50–10.25 (ilgoji pertrauka)
4. 10.55–11.30
5. 12.00–12.35
 | 1. 08.00–08.45
2. 08.55–09.40
3. 09.50–10.35 (ilgoji pertrauka)
4. 10.55–11.40 (ilgoji pertrauka)
5. 12.00–12.45
6. 12.55–13.40
7. 13.50–14.35
8. 14.45–15.30
 |

1. Ugdymo organizavimas 2022–2023 mokslo metais *(priedai Nr. 1, 2)*:
2. Ugdymo procesas pradedamas 2022 m. rugsėjo 1 d., baigiamas 2023 m. atitinkamai:

|  |  |  |
| --- | --- | --- |
| **Klasė** | **Ugdymo proceso** **pabaiga** | **Ugdymo proceso trukmė** **savaitėmis** |
| 1–4 | 2023-06-08 | 35 |
| 5–10 | 2023-06-22 | 37 |

1. Mokslo metai 1–10 klasėms skirstomi pusmečiais. Nustatoma tokia pusmečių trukmė:

|  |  |  |
| --- | --- | --- |
| **Pusmečiai** | **Prasideda** | **Baigiasi** |
| I pusmetis | 2022-09-01 | 2023-01-27 |
| II pusmetis:1–4 klasės5–10 klasės | 2023-01-302023-01-30 | 2023-06-082023-06-22 |

1. Mokinių atostogos:

|  |  |  |
| --- | --- | --- |
| **Atostogos** | **Prasideda** | **Baigiasi (imtinai)** |
| Rudens | 2022-10-31  | 2022-11-04 |
| Žiemos (Šv. Kalėdų) | 2022-12-27  | 2023-01-06 |
| Žiemos | 2023-02-13  | 2023-02-17 |
| Pavasario (Šv. Velykų) | 2023-04-11  | 2023-04-14 |
| Vasaros 1–4 klasės | 2023-06-09 | 2023-08-31 |
| Vasaros 5–10 klasės | 2023-06-23 | 2023-08-31 |

1. Pagrindinė ugdymo proceso organizavimo forma – pamoka. Ugdymo plane nurodytu ar kitu mokyklos direktoriaus patvirtintu laiku galimos ir kitokios, mokyklos veiklą reglamentuojantiems teisės aktams neprieštaraujančios ir padedančios pasiekti bendrosiose programose numatytų mokinių pasiekimų, ugdymo proceso organizavimo formos.
2. Karantino, ekstremalios situacijos, ekstremalaus įvykio ar įvykio ( ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei laikotarpiu ( toliau- ypatingos aplinkybės) ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso būdu, ugdymo procesas gali būti koreguojamas ar laikinai stabdomas, arba organizuojamas nuotoliniu mokymo proceso organizavimo būdu (toliau – nuotolinis mokymo būdas).
3. Esant ekstremaliai temperatūrai: oro temperatūrai esant 20 laipsnių šalčio ar žemesnei, į mokyklą neina 1–5 klasių mokiniai, esant 25 laipsniams šalčio ar žemesnei temperatūrai – 6–10 klasių, o esant 30 o C ar aukštesnei – 1–10 klasių mokiniai. Atvykusiems į mokyklą mokiniams ugdymo procesas vykdomas. Mokiniams, neatvykusiems į mokyklą, mokymuisi reikalinga informacija skelbiama elektroniniame dienyne.
4. Esant ypatingoms aplinkybėms, dėl kurių ugdymo procesas negali būti organizuojamas kasdieniu mokymo proceso būdu, mokyklos direktorius priima sprendimą:

9.1. laikinai koreguoja ugdymo proceso įgyvendinimą (gali keisti nustatytą pamokų trukmę;

gali keisti nustatytą pamokų pradžios ir pabaigos laiką; gali ugdymo procesą perkelti į kitas aplinkas;

9.1.4. priima kitus aktualius ugdymo proceso organizavimo sprendimus, mažinančius/šalinančius pavojų mokinių sveikatai ir gyvybei;

9.2. laikinai stabdo ugdymo procesą, kai dėl susidariusių aplinkybių mokyklos aplinkoje nėra galimybės jo koreguoti ar tęsti ugdymo procesą grupinio mokymosi forma kasdieniu mokymo proceso organizavimo būdų nei grupinio mokymosi forma nuotoliniu mokymo būdu, pvz., sutrikus elektros tinklų tiekimui ir kt. Ugdymo procesas mokyklos vadovo sprendimu gali būti laikinai stabdomas 1–2 darbo dienas. Jeigu ugdymo procesas turi būti stabdomas ilgesnį laiką, direktorius sprendimą dėl ugdymo proceso stabdymo derina su savininko teises ir pareigas įgyvendinančia Kauno raj. savivaldybe;

9.3. Jei pamokos nevyko dėl šalčio, karščio, karantino ar stichinių nelaimių, dienyne žymimos datos ir parašoma „Pamokos nevyko dėl ...“, o ilgalaikis planas koreguojamas. Šios dienos įskaičiuojamos į mokymosi dienų skaičių (ŠMSM 2019-08-29 Nr. V-957, 958).

**ANTRASIS SKIRSNIS**

**MOKYKLOS UGDYMO PLANO RENGIMAS**

1. Mokyklos ugdymo planas rengiamas vieneriems mokslo metams.
2. Mokyklos ugdymo planą rengė direktoriaus 2022 m. gegužės 12 d. įsakymu Nr. V- 48 sudaryta ugdymo plano rengimo darbo grupė.
3. Mokyklos ugdymo turinys įgyvendinamas vadovaujantis Pradinio, pagrindinio, vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“, Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“ , Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“, Bendraisiais ugdymo planais, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ ir kt.
4. Rengdama ugdymo planą, mokykla atsižvelgia į 2021–2022 m. m. mokinių pasiektus rezultatus, mokinių pasiekimų ir pažangos vertinimo ataskaitas, mokyklos veiklos kokybės įsivertinimo duomenis, NŠA Kauno r. Ežerėlio pagrindinės mokyklos veiklos pakartotinio rizikos išorinio vertinimo ataskaita (2022-07-22 nr. A.54).
5. Mokykla, formuodama ugdymo turinį, priėmė sprendimą ( 2022-06-03, 2022-06-17 ir 2022-08-30 Mokytojų Tarybos posėdis Nr. 2, 3 ir 4) dėl atskirų dalykų mokinių pasiekimų gerinimo per modulius ir konsultacijas (priedai Nr. 6, 7).
6. Mokykla, įgyvendinama ugdymo turinį, pamokas skirsto nepažeisdama Bendrųjų ugdymo planų 75, 109 ir 129 punkto lentelėse nurodyto minimalaus dalykams skirtų pamokų ir pritaikydama pagal mokinių poreikius, turimas lėšas. Mokytojai atitinkamai metams planuoja dalyko turinį, vadovaudamiesi bendrosiomis programomis. (priedai Nr. 6, 7).
7. Ugdymo turinio planavimo principai ir laikotarpiai. Mokytojas dalyko turinį planuoja pagal mokyklos ugdymo plane nurodytą dalyko programai skiriamą valandų skaičių. Ilgalaikiai planai sudaromi pagal mokykloje patvirtintą formą. Juose yra nurodoma: mokomojo dalyko tam tikroje klasėje tikslai, uždaviniai, pasiekimų lygiai, pagrindinės mokymo ir mokymosi priemonės, etapo pavadinimas, jam skiriamas valandų skaičius, integracija, ugdomi mokinių gebėjimai, numatomas vertinimas (kaupiamasis ir/ar diagnostinis) ir jo reguliarumas, pastabos. Mokytojas gali ilgalaikį planą papildyti jo nuožiūra svarbia informacija (namų darbai, skaitmeninės mokymo priemonės, projektiniai darbai ir pan.). Ilgalaikius planus mokytojai parengia ar pakoreguoja iki rugsėjo 1 dienos. Ilgalaikiai planai pateikiami metodinės grupės pirmininkams bei pavaduotojai ugdymui iki Mokytojų tarybos posėdyje aptartos datos. Visi mokykloje sudaryti planai saugomi skaitmeninėje laikmenoje ir pasibaigus mokslo metams atiduodami į archyvą. Mokytojas savo plano egzempliorius saugo kabinete atspausdintus, prieinamus esant reikalui, pavaduojančiam mokytojui, nuolat juos koreguoja. Trumpalaikius planus rengia naujai pradėję dirbti mokytojai. Trumpalaikis planas parengiamas vienam etapui, o apie tolimesnį trumpalaikių planų tikslingumą sprendžia pavaduotojas ugdymui. Juos mokytojai saugo pas save ir pateikia kuruojančiam vadovui ar vertintojui pagal poreikį. Mokytojai rengdami ilgalaikius planus, gali naudotis mokytojo knygose pateiktais planais, tačiau juos papildo trūkstamomis numatytomis skiltimis, suplanuoja integruojamąsias programas, diagnostinį ir kaupiamąjį vertinimą, pažintinę veiklą, atsižvelgdamas į mokinių mokymosi patirtį ir gebėjimus. Pasirenkamųjų dalykų ir dalykų modulių programas rengia dėstantys mokytojai, jos aprobuojamos metodinėje grupėje ir teikiamos direktoriui tvirtinti iki rugsėjo 1 dienos. Skiriamos konsultacijos mokinių pasiekimams gerinti ir nuosekliai ugdyti kompetencijas iš mokinio ugdymosi poreikiams tenkinti skirtų valandų ir valandų mokyklos bendruomenei. Konsultacijoms mokytojai plano nerengia. Mokytojai, paskirti vesti mokiniams konsultacijas, pateikia sutikimus ir suderinę užsiėmimų laiką, fiksuoja užsiėmimus dienyne.
8. Mokyklos ugdymo planas grindžiamas demokratiškumo, prieinamumo, bendradarbiavimo principais, įtraukiant mokytojus, mokinius, tėvus, vietos bendruomenės atstovus.
9. Mokyklos ugdymo planą tvirtina direktorius iki 2022 m. rugsėjo 1 d.
10. Ugdymo proceso metu mokykla gali koreguoti ugdymo plano įgyvendinimą arba mokinio individualų ugdymo planą priklausomai nuo mokymo lėšų, išlaikydama minimalų pamokų skaičių dalykų bendrosioms programoms įgyvendinti.
11. Mokiniams, be privalomojo ugdymo turinio dalykų, numatytų bendrųjų ugdymo planų 109 ir 129 punktuose, mokykla siūlo dalykų modulius (bei konsultacijas) mokymo pagalbai teikti, kurių programos yra mokytojų parengtos, vadovaujantis Bendraisiais formaliojo švietimo programų reikalavimais, patvirtintais Lietuvos Respublikos švietimo ir mokslo ministro 2004 m. balandžio 13 d. įsakymu Nr. ISAK-535 „Dėl Bendrųjų formaliojo švietimo programų reikalavimų patvirtinimo“ ir direktoriaus patvirtintos.
12. Mokykla 2022-06-07 posėdyje nustatė, kad maksimalus dalykų mokymuisi skiriamų pamokų skaičius yra: 1 klasėje – 24, 2 klasėje – 26, 3 klasėje – 25, 4 klasėje – 27, 5 klasėje – 27, 6 klasėje – 31, 7 klasėje – 32, 8 klasėje – 32,5, 9 klasėje –33,5 ir 10 klasėje – 33,5.
13. Mokinio pasirinkto dalyko, dalyko modulio pakeitimo nuostatos. Pasirinktos pirmosios ir antrosios užsienio kalbos mokinys negali keisti iki pagrindinio ugdymo programos baigimo pabaigos. Dorinio ugdymo dalyką mokinys renkasi dvejiems metams, mokiniui rekomenduojama dorinio ugdymo dalyką keisti ne dažniau kaip kas 2 metus – po 2, 4, 6, 8 klasės pagal tėvų inicijuotą prašymą. Mokslo metų eigoje dorinio ugdymo dalyko mokinys keisti negali. Dalyko modulio mokinys mokslo metų eigoje keisti negali. Pasirinktą technologijų programą mokinys pasirenka devintoje klasėje ir jos keisti negali. Pasirinktą informacinių technologijų modulio programą mokinys pasirenka dešimtoje klasėje ir jos keisti negali.

**TREČIASIS SKIRSNIS**

**UGDYMO VEIKLŲ ĮGYVENDINIMAS**

1. Mokykla, įgyvendindama pradinio, pagrindinio ugdymo programas:
	1. vadovaujasi Lietuvos higienos norma HN 21:2017;
	2. sudaro sąlygas mokiniui mokytis pagarba vienas kitam tarp mokinių, mokinių ir mokytojų, kitų gimnazijos darbuotojų grįstoje, psichologiškai, dvasiškai ir fiziškai sveikoje ir saugioje aplinkoje, laiku pastebi ir nedelsdama sustabdo patyčių ir smurto apraiškas, užtikrina higienos reikalavimų neviršijantį mokymosi krūvį;
	3. sudaro sąlygas mokiniui ugdytis bendrąsias kompetencijas, aktyviai veikti, tyrinėti, bendrauti ir bendradarbiauti įvairiose veiklose ir fizinėse bei virtualiose aplinkose, dalį formaliojo ir neformaliojo švietimo veiklų organizuoja už gimnazijos ribų (gamtoje, muziejuose, įvairiose įstaigose ir kt.).
	4. Į mokyklos dalykinio ugdymo ir neformaliojo švietimo turinį integruojama Sveikatos ugdymo bendroji programa, patvirtinta Lietuvos Respublikos švietimo ir mokslo ministro 2012 m. rugpjūčio 31 d. įsakymu Nr. V-1290 „Dėl Sveikatos ugdymo bendrosios programos patvirtinimo“.
	5. Pagal Vaiko Gerovės Komisijos rekomendacijas (2020-08-28 Prot. Nr. 6) kiekvieną 1–10 klasės mokinį įtraukia į parinktą prevencinę programą *(priedas Nr.3)*
	6. Planuoja ir organizuoja kryptingus sveikos gyvensenos, sveikatos saugojimo ir stiprinimo renginius pagal sveikos gyvensenos programą 2020– 2022 metams.
	7. Ugdymo(si) aplinką kuria, vadovaudamasi Higienos Norma, Ugdymo programų aprašu. *(priedas Nr.24).*
2. Mokiniui, kuris mokosi pagal pradinio ir pagrindinio ugdymo programas pažintinė, kultūrinė, meninė, kūrybinė veikla (toliau – pažintinė kultūrinė veikla) yra privaloma, sudėtinė ugdymo proceso dalis:
	1. Ji siejama su mokyklos ugdymo tikslais, integruojama į visų mokomųjų dalykų ugdymo turinį, siejama su mokinių mokymosi poreikiais. Organizuojant kultūrinę pažintinę veiklą mokykloje mokiniams sudaromos galimybės lankytis muziejų, bibliotekų organizuojamose programose ir renginiuose. Mokiniams, dalyvaujantiems šiose veiklose, sudaromos kūrybinės galimybes gilinti savo žinias, tobulinti pažintines kompetencijas ir ugdytis vertybines nuostatas.
	2. Mokykla, siekdama nuosekliai ugdyti mokinių kompetencijas, mokyklos ugdymo turinyje susieja formaliąsias socialinio ugdymo pamokas (istorija, geografija, pilietiškumo pagrindai) su neformaliosiomis praktinėmis veiklomis: pažintinėmis ir kultūrinėmis veiklomis, sudarydama galimybes mokiniams lankytis muziejų, bibliotekų organizuojamose programose ir renginiuose, skatinančiomis pilietinį įsitraukimą (1–10 klasių mokinių dalyvavimas respublikiniame projekte „Kultūros pasas“, bendri pilietinio ugdymo projektai su Ežerėlio kultūros centru, patriotiniai žygiai partizanų takais), ugdančiomis gebėjimą priimti sprendimus ir motyvaciją dalyvauti mokyklos ir vietos bendruomenės veiklose (projekto "Laisvalaikio lyga" kūrybinėse edukacijose, edukacinėje programoje jaunimui "Kauno iššūkis", aplinkosauginiame projekte „Moksleiviai bendruomenei“), socialinėmis (karitatyvinėmis) veiklomis Ežerėlio slaugos namuose, vaikų globos namuose, gyvūnų prieglaudose, akcijoje „Darom“.
	3. Pažintinės veiklos organizuojamos ir planuojamos iš anksto, skelbiamos mokyklos mėnesio veiklų planuose.
	4. Mokinio mokymosi laikas išvykose, ekskursijose ir kitais panašiais atvejais, trunkantis ilgiau nei pamoka, perskaičiuojamas į konkretaus dalyko (-ų) mokymosi laiką (pagal pamokos (-ų) trukmę.
3. Pritarus Mokyklos tarybai (2022-08-30) 5–10 klasių mokiniams yra privaloma ne mažiau 10 val. trukmės socialinė-pilietinė veikla per mokslo metus:
	1. 5–8 klasių mokinių veikla orientuota į mokinių socialinių ryšių kūrimą ir stiprinimą pačioje klasėje ir mokykloje: dalyvavimas aplinkos ir paminklų tvarkymo, geros kaimynystės akcijose, mokyklos savivaldoje, savanorystė slaugos namuose, budėjimas mokykloje, pagalba mokyklos bibliotekoje, dalyvavimas Valstybinėse šventėse, klasės, mokyklos ir miesto aplinkos tvarkymas, dalyvavimas akcijoje „Darom“ ir kt.;
	2. 9–10 klasių mokinių veikla siejama su pilietiškumo ugdymu, mokyklos projektais, dalyvavimu mokyklos savivaldoje, Valstybinėse šventėse, budėjimu mokykloje, įvairių renginių įgarsinimu, organizavimu, vedimu, pagalba mokymosi sunkumų turintiems, klasės, mokyklos ir miesto aplinkos tvarkymas, dalyvavimas akcijoje „Darom“, savanoryste, įsijungimu į Ežerėlio bendruomenės projektus, pilietinius žygius;
	3. Socialinė-pilietinė veikla fiksuojama el. dienyne.
	4. Mokiniai socialinę veiklą atlieka ir savo socialinės-pilietinės veiklos įrodymus kaupia patys iki einamųjų metų birželio 1 dienos.
	5. Veiklą planuoja, organizuoja dalykų mokytojai, klasės vadovai, pagalbos specialistai, o fiksuoja klasių vadovai, pusmečio pabaigoje aptaria socialinę veiklą su socialine pedagoge ir direktorės pavaduotoja ugdymui klasės vadovų metodinėje grupėje.
4. Neformalioji švietimo veikla pagal susiklosčiusias mokyklos tradicijas yra skirta mokinių meninėms, sportinėms, edukacinėms kompetencijoms ugdyti. Atlikus anketinę mokinių (7–9 kl.) ir tėvų (1–7 kl.) apklausą neformaliojo švietimo poreikiai aptarti 2022-06-22 Mokytojų tarybos posėdyje ir numatyta kitų mokslo metų būrelių pasiūla (priedas Nr. 15);
5. Neformaliojo švietimo veiklos organizuojamos grupėje esant ne mažiau 8 mokinių.

**KETVIRTASIS SKIRSNIS**

**INDIVIDUALAUS UGDYMO PLANO SUDARYMAS. MOKINIO PAŽANGOS IR PASIEKIMŲ VERTINIMAS**

1. Mokykloje individualūs mokinio mokymosi planai sudaromi mokiniams, atvykusiems iš kitų mokyklų bei iš užsienio, siekiant užtikrinti mokymosi tęstinumą bei dermę su BUP, mokiniams, kurie mokomi individualiai namuose bei mokiniams, kurie mokosi pagal individualizuotą programą. Juose numatomi mokomieji dalykai ir jiems skiriamas savaitinių pamokų skaičius. Tokie mokiniai mokosi pagal mokyklos direktoriaus patvirtintą ir su mokinio tėvais (globėjais, rūpintojais) suderintą pamokų tvarkaraštį.
2. Mokiniui, kuris mokomas namie, sudaromos galimybės dalyvauti mokyklos renginiuose, klasės valandėlėse ir veiklose, lankytis individualiose logopedo, psichologo, socialinio pedagogo konsultacijose – tai atsispindi mokinio individualiame plane.
3. Individualus ugdymo planas kitiems mokiniams yra elektroninio dienyno sudėtinė dalis, jis sudaromas sistemoje automatiškai.
4. Mokinių pažangos ir pasiekimų vertinimas:
	1. 1–4 klasių mokinių pažanga ir pasiekimai vertinami, vadovaujantis Pradinio, pagrindinio ir vidurinio ugdymo programų aprašu, patvirtintu LR švietimo ir mokslo ministro 2015 m. gruodžio 21 d. įsakymu Nr. V-1309 ir mokyklos 1–4 klasių mokinių pažangos ir pasiekimų vertinimo aprašu, patvirtintu mokyklos direktoriaus 2015 m. rugpjūčio 31 įsakymu Nr. 90 (priedas Nr. 17).
	2. 5–10 klasių mokinių pažanga ir pasiekimai vertinami vadovaujantis Bendrosiomis programomis ir Pradinio, pagrindinio ir vidurinio ugdymo programų aprašu, patvirtintu LR švietimo ir mokslo ministro 2015 m. gruodžio 21 d. įsakymu Nr. V-1309 ir mokyklos 5–10 klasių mokinių pažangos ir pasiekimų vertinimo aprašu, patvirtintu mokyklos direktoriaus 2016 m. rugsėjo 16 d. įsakymu Nr. 90 (priedas Nr. 18).
	3. Mokytojų tarybos posėdyje 2022-08-30 buvo nutarta dėl dviejų 5 klasės mokinių, besimokančių pagal individualizuotą programą, individualaus plano ir pasiekimų vertinimo bei pagalbos organizavimo.
	4. Mokinių pasiekimai ir pažanga fiksuojama elektroniniame dienyne TAMO. Elektroninio dienyno TAMO tvarkymo nuostatai patvirtinti direktoriaus 2019 m. rugsėjo 2 d. įsakymu Nr. V-76 .
	5. Mokytojai planuoja mokinių pažangos ir pasiekimų vertinimą ilgalaikiuose planuose, taiko individualias vertinimo sistemas, grindžiamas mokiniams žinomais kriterijais.
	6. Mokytojų taryboje buvo priimti sprendimai dėl mokinių pasiekimų vertinimo ir diagnostinių bei kaupiamųjų įvertinimų kiekio per mokslo metus ir patvirtinti direktoriaus įsakymu 2021-09-01 įsak. Nr. V-62 (priedas Nr.16).

**PENKTASIS SKIRSNIS**

**MOKYMOSI KRŪVIO REGULIAVIMAS**

1. Direktoriaus pavaduotojas ugdymui organizuoja veiklą, susijusią su mokymosi krūvio reguliavimu, parengia mokymosi krūvio optimizavimo priemonių planą *(priedas Nr. 5).*
2. Mokiniui, kuris mokosi pagal pradinio ugdymo programą per dieną negali būti daugiau kaip 5 pamokos 1 klasės mokiniui ir 6 pamokos 2–4 klasės mokiniui, o pagal pagrindinio ugdymo programą – ne daugiau kaip 7 pamokos per dieną.
3. Mokiniui mokymosi krūvis per savaitę paskirstytas proporcingai *(priedas Nr. 9).*
4. Tausojant mokinio sveikatą, optimizuojant mokymosi krūvius mokykloje, vykdoma mokinių mokymosi krūvio ir skiriamų namų darbų stebėsena:
	1. Organizuojamas mokytojų bendradarbiavimas, skatinamas ugdymo turinio integravimas, sprendžiami mokinių mokymosi krūvio optimizavimo klausimai;
	2. Užtikrinama, kad mokiniams per dieną nebūtų skiriamas daugiau kaip vienas kontrolinis darbas. Apie kontrolinį darbą mokinius būtina informuoti (žodžiu ir el. dienyne) ne vėliau kaip prieš savaitę. Nerekomenduojami kontroliniai darbai po ligos, atostogų ar šventinių dienų;
	3. Namų darbų skyrimą klasėje dirbantys mokytojai derina tarpusavyje. 1 klasių mokiniams namų darbai neskiriami rugsėjo ir spalio mėnesį, o vėliau skiriami namų darbai, kuriems atlikti reikia ne daugiau kaip 1 valandos per dieną. 2–4 klasių mokiniams skiriami namų darbai, kuriems atlikti reikia ne daugiau kaip 1 valandos, 5–6 klasių – 1,5 valandos, 7–8 klasių – 2 valandų, 9–10 klasių – 2,5 valandos per dieną;
	4. Numatytos 6 dienos be namų darbų per mokslo metus. Mokinių tarybai pasiūlius, 2022–2023 mokslo metais šios dienos yra spalio 24, lapkričio 24, sausio 24, vasario 24, kovo 24, balandžio 24, gegužės 24.
5. Didesnis už minimalų privalomų pamokų skaičius dalykams, pasirenkamiesiems dalykams, dalykų moduliams mokytis, konsultacijoms 1-8 klasės mokiniams buvo skiriamas, suderinus su mokinių tėvais (globėjais, rūpintojais).
6. Esant poreikiui, mokymosi pagalbai gali būti skiriamos trumpalaikės ir / arba ilgalaikės konsultacijos. Trumpalaikės konsultacijos (trumpesnės už pamokos trukmę) neįskaitomos į mokinio mokymosi krūvį. Ilgalaikės konsultacijos (trukmė lygi pamokos trukmei) įskaitomos į mokymosi krūvį. Mokinių tėvai (globėjai, rūpintojai) elektroniniu dienynu ar kitu būdu informuojami apie mokiniui siūlomą suteikti mokymosi pagalbą, jos formą ir, vykstant konsultacijoms, apie mokinio daromą pažangą.
7. Mokiniui, kuris atstovauja mokyklai varžybose, konkursuose, olimpiadose per atostogas, savaitgalio ar švenčių dienomis, tos dienos įskaitomos į mokinio ugdymosi dienų skaičių. Mokinio prašymu poilsio dienos gali būti nukeliamos į artimiausias darbo dienas.

**ŠEŠTASIS SKIRSNIS**

**MOKYMOSI PAGALBOS TEIKIMAS MOKINIUI, BESIMOKANČIAM PAGAL PRADINIO AR PAGRINDINIO UGDYMO PROGRAMĄ**

1. Mokykla sudaro sąlygas kiekvienam mokiniui mokytis pagal jo gebėjimus ir poreikius, siekiant kuo aukštesnių rezultatų *(priedas Nr.25).*
2. Mokyklos mokytojai, klasės vadovai bendradarbiauja su mokyklos vaiko gerovės komisija kad būtų laiku identifikuojami kylantys mokymosi sunkumai. Apie atsiradusius mokymosi sunkumas informuojami mokinio tėvai (globėjai, rūpintojai) ir kartu tariamasi dėl mokymosi pagalbos suteikimo *(priedas Nr.24).*
3. Mokinių mokymosi pagalbą organizuoja, panaudotų priemonių poveikį analizuoja direktoriaus pavaduotoja ugdymui.
4. Mokymosi pagalba integruojama į mokymo(si) procesą. Mokymosi pagalbą mokiniui pirmiausia suteikia jį mokantis mokytojas, pritaikydamas tinkamas mokymo(si) užduotis, metodikas, individualizuodamas ir diferencijuodamas ugdymo turinį, užduotis klasėje ir namuose ir kt.
5. Mokymosi pagalba teikiama skiriant trumpalaikes (iki 1 mėnesio) ar ilgalaikes konsultacijas. Konsultacijos skiriamos mokyklos nuožiūra, įvertinus mokinių ugdymo poreikius, mokyklos veiklos prioritetus darbo grupėje Ugdymo planui rengti ir aptarus bei pritariant Vaiko gerovės komisijoje, jei mokykla turi pakankamai lėšų.
6. Mokykloje susitarta dėl pagalbos teikimo modelio mokiniui, turinčiam nepatenkinamus įvertinimus I pusmečio pabaigoje, dėl ligos ar kitų priežasčių praleidusiam dalį pamokų, gavusiam kelis iš eilės nepatenkinamus kurio nors dalyko įvertinimus, patyrusiam mokymosi sunkumų (VGK aptariama pagalbos forma, trukmė, metodai, susitariama dėl poveikio priemonių, parengiamas pagalbos planas).
7. Mokymosi pagalba skiriama individualiai arba sudarant mokinių, kuriems reikia panašaus pobūdžio pagalbos, grupes, jei mokyklai pakanka lėšų. Šios grupės gali būti sudarytos iš įvairių klasių mokinių.
8. Mokymosi pagalba integruojama į dalykų modulius (gimtosios lietuvių kalbos, matematikos, rusų kalbos, biologijos-chemijos).

**SEPTINTASIS SKIRSNIS**

**ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PRADINIO, PAGRINDINIO, VIDURINIO UGDYMO PROGRAMOS DALĮ AR PRADINIO, PAGRINDINIO UGDYMO PROGRAMĄ, UGDYMO ORGANIZAVIMAS**

1. Mokykla apie atvykusį mokinį informuoja savivaldybę ir numato jo mokymąsi vadovaudamasi Bendrųjų ugdymo planų 44 ir 46.4. punktais bei rekomendacijomis.
2. Šiais mokslo metais iš valandų veikloms bendruomenei numatyta skirti ilgalaikes individualias lietuvių kalbos konsultacijas mokiniams, turintiems migranto požymį, kurie atvyko į Lietuvą iš Ukrainos: 8 sav. val. 1 srautui (trims pirmos klasės mokiniams, dviem ketvirtos klasės mokiniams, 5 sav. val. 2 srautui (dviem 5 klasės mokiniams, vienai 6 klasės mokinei, 4 devintos klasės mokinėms).
3. Mokykla parengia kiekvienam migranto požymį turinčiam mokiniui individualų mokymosi planą.
4. 9 klasės mokiniai ugdomi derinant ugdymąsi mokykloje su mokymusi nuotoliu Ukrainos mokykloje.

**AŠTUNTASIS SKIRSNIS**

**LAIKINŲJŲ MOKYMOSI GRUPIŲ SUDARYMAS**

1. Mažiausias mokinių skaičius laikinoje grupėje yra 6 mokiniai. Išimties tvarka siekiant mokinių pasirinktų dalykų mokymosi tęstinumo mokinių skaičius grupėje gali būti mažesnis iki mokslo metų pabaigos.
2. Mokyklos ugdymo turiniui įgyvendinti klasė į grupes dalijama arba sudaromos laikinosios grupės dalykams mokyti: doriniam ugdymui (tikyba 1,2,3,4,5,6 klasėse, etika 1,2,4,5,6 klasėse); informacinėms technologijoms pagal kompiuterizuotų vietų skaičių kabinete 5,6,7,8,10 klasėse; technologijų 5,6,7,8,10 klasėse; užsienio kalbai (anglų) 4 klasėje (mokosi 27 mokiniai).

**DEVINTASIS SKIRSNIS**

**MOKINIŲ MOKYMO NAMIE ORGANIZAVIMAS**

1. Mokinių mokymas namie organizuojamas, vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. rugsėjo 26 d. įsakymu Nr. V-1405 „Dėl Mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“ ir Mokymosi formų ir mokymo organizavimo tvarkos aprašu.
2. Vienas 5 klasės mokinys mokomas pagal individualizuotą pagrindinio ugdymo programą savarankišku ar nuotoliniu mokymo proceso organizavimo būdu pavienio mokymosi forma skiriant 296 valandos per mokslo metus (8 savaitinės pamokos).
3. Suderinus su mokinio tėvais mokyklos vadovo įsakymu mokinys, kuris mokosi namie pagal pagrindinio ugdymo programą, nesimoko anglų kalbos, muzikos, informatikos, istorijos, žmogaus saugos. Dienyne ir mokinio individualiame plane prie dalykų, kurių mokinys nesimoko, įrašoma „atleista“.
4. Dalykų ir programų integravimas aptartas Mokytojų tarybos posėdyje (2022-08-30, protokolo Nr. 5). (*priedas Nr.3*)
5. Mokyklos metodinės grupės, siekdamos mažinti mokymosi krūvius, sutaria dėl dalykų temų, artimų savo turiniu, integravimo. Integruotos pamokos numatomos mokytojų metodinės veiklos metiniuose planuose, skelbiamos mėnesio planuose ir užfiksuojamos el. dienyne.

**DEŠIMTASIS SKIRSNIS**

**UGDYMO ORGANIZAVIMAS GRUPINE MOKYMOSI FORMA NUOTOLINIU MOKYMO PROCESO ORGANIZAVIMO BŪDU MOKINIAMS, KURIE MOKOMI KASDIENIU MOKYMO PROCESO ORGANIZAVIMO BŪDU PAGAL PAGRINDINIO UGDYMO PROGRAMAS**

1. Mokykla, organizuodama ugdymo procesą nuotoliniu mokymo proceso organizavimo būdu, vadovaujasi Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 3 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“ bei mokyklos nuotolinio mokymo organizavimo aprašu.
2. Mokykla mokiniams, kurie mokomi kasdieniu mokymo proceso organizavimo būdu, dalį ugdymo proceso gali įgyvendinti nuotoliniu mokymo proceso organizavimo būdu: 5–8 klasių mokiniams iki 10 procentų ugdymo procesui skiriamo laiko per mokslo metus, o 9–10 klasių mokiniams – iki 30 procentų.
3. Organizuodama ugdymo procesą nuotoliniu mokymo būdu, įvertina mokinių mokymosi sąlygas namuose, aprūpinimą mokymosi priemonėmis, reikalingomis dalyvauti nuotolinio mokymosi procese. Mokykla sprendžia ir šalina priežastis, dėl kurių mokiniai negali mokytis nuotoliniu mokymo proceso organizavimo būdu. Pastebėjus, kad mokinio namuose nėra sąlygų mokytis, sudaromos sąlygos nuotoliniu mokymo proceso organizavimo būdu mokytis mokykloje.
4. Įgyvendindama ugdymo programas nuotoliniu mokymo proceso organizavimo būdu, mokykla užtikrina, kad sinchroniniam ugdymui kiekvienai kasei būtų skirta ne mažiau kaip 60 procentų ugdymo proceso laiko ir ne daugiau kaip 40 procentų laiko asinchroniniam ugdymui (per savaitę).
5. Mokykla, organizuodama mokymosi procesą nuotoliniu, jei reikia, pertvarko pamokų tvarkaraštį, pritaikydama jį sinchroniniam ir asinchroniniam ugdymui organizuoti. Ugdymo proceso tvarkaraštis, jo keitimai mokiniui, mokinio tėvams (globėjams, rūpintojams) skelbiami naujos savaitės išvakarėse. Sinchroninio ugdymo nepertraukiama trukmė – 90 min. Pamokos struktūra pritaikoma asinchroniniam ir sinchroniniam ugdymui organizuoti, atsižvelgiant į dalyko programos ypatumus ir mokinių amžių. Mokiniams mokantis asinchroniniu būdu, mokytojas asinchroniniam ugdymui skirtą ugdymo proceso laiką skiria mokinių konsultacijoms. Organizuojant ugdymo procesą nuotoliniu mokymo proceso organizavimo būdu, nustatoma pertraukų trukmė, iš kurių viena – ilgesnės trukmės, skirta pietų pertraukai.

**III SKYRIUS**

**PRADINIO UGDYMO PROGRAMOS ĮGYVENDINIMAS**

**PIRMAS SKIRSNIS**

**PRADINIO UGDYMO PROGRAMOS ĮGYVENDINIMO YPATUMAI**

1. Pradinio ugdymo programa įgyvendinama vadovaujantis joje nustatytomis ugdymo turinio kūrimo ir įgyvendinimo didaktinėmis nuostatomis ir principais, mokinių pasiekimų ir pažangos vertinimo, aplinkos kūrimo nuostatomis.
2. Formuojant mokyklos ugdymo turinį, numatant mokinių pasiekimus ir ugdymosi tikslus, atsižvelgiama į nacionalinių mokinių pasiekimų tyrimų, pasiekimų vertinimo taikant nacionalinius mokinių pasiekimų patikrinimų testus, rezultatus ir rekomendacijas dėl mokinių pasiekimų gerinimo.
3. Pradinio ugdymo programai įgyvendinti skiriamos ugdymo valandos pateikiamos priede Nr.6

**ANTRASIS SKIRSNIS**

**DALYKŲ SRIČIŲ UGDYMO TURINIO ĮGYVENDINIMAS YPATUMAI**

1. Ugdymo dalykų programų įgyvendinimas ( *priedas Nr. 6,8):*
	* 1. Dorinis ugdymas: Mokinio tėvai (globėjai) parenka mokiniui vieną iš dorinio ugdymo dalykų – tikybą arba etiką. Prašymai mokytis dorinio ugdymo dalyko ar jį keisti teikiami klasės vadovui iki birželio 1 dienos. Pagal tėvų (globėjų) prašymus 1–4 klasių mokiniai mokomi tikybos ir etikos. 2 ir 3 klasės mokiniai jungiami į vieną grupę etikai mokyti. *(priedas Nr. 12).*
		2. Užsienio kalba: Užsienio kalbos mokoma nuo 2 klasės, tam skiriamos 2 pamokos per savaitę. Tėvų pageidavimu mokoma anglų kalbos. Ketvirtos klasės mokiniai skeliami į du pogrupius mokyti anglų kalbos.
		3. Meninis ugdymas: 1­–4 klasėse viena meno pamoka skiriama šokiui; technologiniam ugdymui skiriama 1/3 dailės ir technologijų dalykui skiriamo laiko.
		4. Mokykloje sudaromos sąlygos lankyti aktyvaus judėjimo pratybas: kvadrato, šokio būrelius, NVŠ programas (krepšinio), Sporto mokyklos futbolo programą; *(priedas Nr. 26).*
		5. Specialiosios medicininės grupės mokiniai dalyvauja pamokose su pagrindine grupe, tačiau mokytojai pratimus bei krūvį skiria atsižvelgdami į gydytojų rekomendacijas.
	1. Žmogaus saugos mokoma integruojant į fizinio ugdymo pamokas 1–4 klasėse 5 pamokas per metus pagal Žmogaus saugos bendrąją programą, patvirtintą Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159 (pakeista 2017 m. rugpjūčio 30 d. Nr.V-655).

**IV SKYRIUS**

**PAGRINDINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PAGRINDINIO UGDYMO PROGRAMOS ĮGYVENDINIMO YPATUMAI**

1. Mokytojų tarybos sprendimu pradedantiems mokytis pagal pagrindinio ugdymo programą mokiniams ir naujai atvykusiems mokiniams skiriamas vieno mėnesio adaptacinis laikotarpis, kurio metu mokinių pasiekimai neigiamais pažymiais nevertinami.
2. Mokykla, formuodama pagrindinio ugdymo programos turinį, užtikrina minimalų Pagrindinio ugdymo bendrosioms programoms įgyvendinti skiriamų pamokų skaičių per savaitę, nustatytą Bendrųjų ugdymo planų 109 punkte.
3. Mokykla užtikrina raštingumo, ypač skaitymo gebėjimų, ugdymą per visų dalykų pamokas: mokytojai diegia skaitymo strategijas ne tik per lietuvių kalbos, bet ir per kitų dalykų pamokas; mokytojai atkreipia mokinių dėmesį į kalbinės raiškos logiškumą, teiginių argumentavimą, nuoseklumą.
4. Įgyvendinant pagrindinio ugdymo programą sudaromos ne mažiau 6 mokinių laikinosios grupės, atsižvelgiant į mokinių poreikius ir keliamus tikslus.

**ANTRASIS SKIRSNIS**

**DALYKŲ SRIČIŲ UGDYMO TURINIO ĮGYVENDINIMO YPATUMAI**

1. Ugdymo sričių dalykų mokymo organizavimas *(priedas Nr.7, 8):*
	* 1. Dorinis ugdymas: Pavaduotoja apklausos būdu iki birželio 1 dienos apklausia tėvus ir mokinius nuo 14 metų, ir jų pageidavimu 5 ir 6 klasės mokiniai mokosi etikos ir tikybos, 7–10 klasių mokiniai mokosi tik etikos *(priedas Nr.13).*
	1. Užsienio kalbos: tėvų pageidavimu 6 klasės mokiniai pasirinko antrąją užsienio kalbą – rusų.
		1. Fizinis ugdymas: 5–8 klasėje skiriamos 3 fizinio ugdymo pamokos, kitose klasėse po 2 savaitines pamokas. Mokykla siūlo mokiniams per neformaliojo švietimo veiklą aktyvaus judėjimo pratybas: krepšinį, kvadratą, tinklinį, šokio būrelius, NVŠ programas (krepšinio), Sporto mokyklos futbolo programą. Specialiosios medicininės grupės mokiniai dalyvauja pamokose su pagrindine grupe, tačiau kūno kultūros mokytojai pratimus bei krūvį skiria atsižvelgdami į gydytojų rekomendacijas.
	2. Informacinės technologijos: 10 klasių mokiniai pasirinko du modulius: „Tinklapių kūrimo pradmenys” ir „Programavimo pradmenys“. Mokykla siūlo mokiniams per neformaliojo švietimo veiklą jaunųjų informatikų būrelį.
		1. Socialiniai mokslai: Siekiant gerinti gimtojo miesto ir Lietuvos valstybės pažinimą dalis istorijos ir geografijos pamokų organizuojamos netradicinėse aplinkose (muziejuose, lankytinose istorinėse vietose, vietos savivaldos institucijose), naudojamasi virtualiosiomis mokymosi aplinkomis. Laisvės kovų istorija integruojama į lietuvių kalbos (5 pamokos per m. m.), istorijos (4 pamokos per m. m.) ir pilietiškumo pagrindų (10 pamokų per m. m.) pamokas 10 klasėje. Viso 19 pamokų.
		2. Žmogaus sauga: Žmogaus saugos ugdymas pagrindinio ugdymo programoje organizuojamas vadovaujantis Žmogaus saugos bendrąja programa, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159; 5 klasei skiriama 1 val. per savaitę, 8 ir 10 klasei skiriama 0,5 val.
		3. Gamtamokslinis ugdymas: eksperimentiniams ir praktiniams įgūdžiams ugdyti skiriama ne mažiau kaip 30–40 procentų dalykui skirtų pamokų per mokslo metus;
		4. Technologijos: 9–10 klasėse visi mokiniai pasirinko Mitybos programą.

**TREČIASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

1. Organizuodama mokinių, turinčių specialiųjų ugdymosi poreikių, ugdymą, mokykla atsižvelgia į mokinių specialiuosius ugdymosi poreikius, jų lygį, specialiojo ugdymo ir švietimo pagalbos poreikį, atsirandantį dėl įgimtų ar įgytų sutrikimų arba (ir) nepalankių aplinkos veiksnių, mokymosi formą (ugdosi bendrojo ugdymo mokykloje integruotai), ugdymo programą, turimas mokymo lėšas ir jų ugdymą organizuoja vadovaudamasi mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo. *(priedas Nr. 27).*
2. Mokykla, ugdydama specialiųjų ugdymosi poreikių turinčius mokinius, įgyvendina pradinio ir pagrindinio pritaikytą ir individualizuotą ugdymo programą.
3. Bendrojo ugdymo dalykų programas mokiniui, turinčiam specialiųjų ugdymosi poreikių, pritaiko arba individualizuoja mokytojas, atsižvelgdamas į mokinio gebėjimus ir galias, bei specialiojo pedagogo ir/ar kitų Vaiko gerovės komisijos narių rekomendacijas.
	1. Mokykla sudaromame mokinio individualaus ugdymo plane, švietimo pagalbos plane atsižvelgusi į mokinio, turinčio specialiųjų ugdymosi poreikių, mokymosi formą ir bendradarbiaudama su mokiniu ir/ar jo tėvais, švietimo pagalbos specialistais užtikrina ugdymo nuoseklumą, tęstinumą. Esant poreikiui koreguoja dalykų programoms įgyvendinti skiriamų savaitinių pamokų skaičių nuo 15 iki 25 proc., keičia specialiųjų pamokų, pratybų ir individualiai pagalbai skiriamų valandų (pamokų) skaičių per mokslo metus, atsižvelgusi į mokinio reikmes, švietimo pagalbos specialistų, Vaiko gerovės komisijos ar pedagoginės psichologinės tarnybos rekomendacijas. Išlaiko mokiniui Bendruosiuose ugdymo planuose nurodytą minimalų pamokų skaičių pritaikytai pradinio bei pagrindinio ugdymo programoms įgyvendinti.
4. Mokinių, turinčių specialiųjų ugdymosi poreikių, mokymosi pasiekimai vertinami remiantis mokyklos 5–10 klasių mokinių pažangos ir pasiekimų vertinimo aprašu, patvirtintu mokyklos direktoriaus 2016 m. rugsėjo 16 d. įsakymu Nr. 90, papildytu 2021-09-01 įsakymu Nr. V-62 (priedas Nr. 18).

**Baigiamosios nuostatos**

1. Už plano įgyvendinimą atsakingos mokyklos direktorius ir direktoriaus pavaduotojas ugdymui.
2. Planas skelbiamas mokyklos internetinėje svetainėje <http://www.ezerelis.kaunas.lm.lt>
3. Planas įsigalioja nuo 2022 m. rugsėjo 1 d.

\_\_\_\_\_\_\_\_\_\_\_\_\_\_\_\_\_\_\_\_\_\_\_

**PRIEDAI**

1. Ugdymo organizavimas. Darbo dienos – Atostogos – 1–4 klasėse;
2. Ugdymo organizavimas. Darbo dienos – Atostogos – 5–10 klasėse;
3. Dalykų ir programų integravimas;
4. Mokinių skaičius klasėse 2020 m. rugsėjo 1 d;
5. Mokymosi krūvių optimizavimo priemonių planas;
6. Pradinio ugdymo planas 1–4 klasėms;
7. Pagrindinio ugdymo planas 5–10 klasėms;
8. Pamokų tvarkaraštis 1–10 klasėse;
9. Savaitinis pamokų kiekis 1–10 klasės mokiniams;
10. Mokinių grupės, mokantis dalykų, modulių;
11. Mokinių grupių skaičius 1–10 klasėse;
12. Etikos –tikybos mokymasis;
13. Pamokų paskirstymas pusmečiams, dalykų intensyvinimas;
14. Klasių dalijimo į grupes principai;
15. Neformaliojo ugdymo užsiėmimų grafikas;
16. Mokinių pasiekimų vertinimo formos;
17. 1–4 klasių mokinių pažangos ir pasiekimų vertinimo aprašas;
18. 5–10 klasių mokinių pažangos ir pasiekimų vertinimo aprašas;
19. ATTP, Žmogaus saugos, sveikatos ugdymo programų integravimas 1–4 klasėse;
20. ATTP integravimas į darbą su klase 1–10 klasėse;
21. Sveikatos ugdymo programos integravimas 5–10 klasėse;
22. Etninės kultūros ugdymo programos integravimas 1–4 klasėse;
23. Ugdymo karjerai organizavimo tvarka;
24. Vaiko gerovės užtikrinimo sistema;
25. Pagalbos mokiniui modelis;
26. Sporto ir šokių salės užimtumo grafikas;
27. Pagalbos teikimo tvarka mokiniams, turintiems specialiųjų ugdymosi poreikių;

\_\_\_\_\_\_\_\_\_\_\_\_\_\_\_\_\_\_\_\_\_\_\_\_